To‘lov tizimlari operatorlari, elektron pullar tizimlari operatorlari va to‘lov tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarsh

O‘zbekiston Respublikasining “O‘zbekiston Respublikasining Markaziy banki to‘g‘risida”gi, “To‘lovlar va to‘lov tizimlari to‘g‘risida”gi va “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risida”gi qonunlariga muvofiq O‘zbekiston Respublikasi Markaziy banki boshqaruvi va O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi:
 1. O‘zbekiston Respublikasi Markaziy banki boshqaruvi va O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining 2020-yil 24-iyundagi 357-V va 13-son qarori (ro‘yxat raqami 3266, 2020-yil 30-iyun) (Qonun hujjatlari ma’lumotlari milliy bazasi, 30.06.2020-y, 10/20/3266/1110-son) bilan tasdiqlangan To‘lov tizimlari operatorlari, elektron pullar tizimlari operatorlari va to‘lov tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha ichki nazorat qoidalariga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 4-bandda:
 o‘n sakkizinchi xatboshi quyidagi tahrirda bayon etilsin:
 “Ichki qoidalar to‘lov tizimi operatori, elektron pullar tizimi operatori va to‘lov tashkilotining barcha bo‘linmalariga hamda chet eldagi sho‘ba, filial, vakolatxonalari va boshqa bo‘linmalariga ijro uchun majburiydir.”.
 o‘n to‘qqizinchi xatboshi quyidagi tahrirda bayon etilsin:
 “To‘lov tizimi operatori, elektron pullar tizimi operatori va to‘lov tashkilotining chet davlatdagi sho‘basi, filiali, vakolatxonalari va boshqa bo‘linmalarining ichki nazorat qoidalari, ularni ro‘yxatga olayotgan davlat qonunchiligi talablari inobatga olingan holda tasdiqlanadi.”.
 2. 19-bandning birinchi xatboshisi quyidagi mazmundagi ikkinchi jumla bilan to‘ldirilsin:
 “Mazkur hollarda mijozlarni lozim darajada tekshirish natijalari bo‘yicha so‘nggi javobgarlik to‘lov tizimi operatorlari, elektron pullar tizimlari operatorlari va to‘lov tashkilotlarining zimmasida qoladi.”.
 3. 31-bandda:
 quyidagi mazmundagi oltinchi — sakkizinchi xatboshilar bilan to‘ldirilsin:
 “Qabul qiluvchi to‘lov tashkilotlari quyidagilarni aniqlash maqsadida tavakkalchilikka asoslangan siyosat va tartib-taomilga ega bo‘lishlari lozim:
 oluvchisi va (yoki) jo‘natuvchisi haqidagi talab qilingan ma’lumotlarga ega bo‘lmagan elektron pul o‘tkazmasini qachon ijro qilish va rad etish yoki to‘xtatishni;
 tegishli keyingi xatti-harakatlarni (tavakkalchilik darajasini qayta ko‘rib chiqish, maxsus vakolatli davlat organiga xabar berish masalasini ko‘rib chiqish va boshqalar).”;
 oltinchi xatboshi to‘qqizinchi xatboshi deb hisoblansin;
 to‘qqizinchi xatboshi quyidagi tahrirda bayon etilsin:
 “Jo‘natuvchi to‘lov tashkilotlariga, pul o‘tkazmasi yuqorida ko‘rsatilgan talablarga javob bermasa, pul o‘tkazmalarini amalga oshirish taqiqlanadi.”.
 4. Quyidagi mazmundagi 311-band bilan to‘ldirilsin:
 “311. Pul o‘tkazilishida vositachi (tranzit) sifatida ishtirok etuvchi to‘lov tizimlari operatorlari, elektron pullar tizimlari operatorlari va to‘lov tashkilotlari:
 elektron to‘lovlarga ilova qilinadigan jo‘natuvchi va oluvchi haqidagi barcha ma’lumotlarni, jo‘natuv to‘g‘risidagi ma’lumotlar bilan birga yuborilishini va besh yildan kam bo‘lmagan muddat davomida saqlanishini ta’minlashlari;
 oluvchisi va (yoki) jo‘natuvchisi haqidagi talab qilingan ma’lumotlarga ega bo‘lmagan xalqaro pul o‘tkazmalarini aniqlash bo‘yicha asosli va imkoni mavjud bo‘lgan choralarni ko‘rishlari;
 tavakkalchiliklarni baholashga asoslangan holda oluvchisi va (yoki) jo‘natuvchisi haqidagi talab qilingan ma’lumotlarga ega bo‘lmagan xalqaro pul o‘tkazmalari aniqlanganda amalga oshiriladigan choralarni belgilovchi dasturni ishlab chiqishlari;
 oluvchisi va (yoki) jo‘natuvchisi haqidagi talab qilingan ma’lumotlarga ega bo‘lmagan xalqaro pul o‘tkazmalari aniqlanganda, bunday o‘tkazmalar haqida maxsus vakolatli davlat organiga xabar berish masalasini ko‘rib chiqishlari;
 texnik cheklovlar xalqaro elektron o‘tkazma bo‘yicha ichki elektron pul o‘tkazmaga bog‘langan jo‘natuvchi va oluvchi to‘g‘risidagi talab qilinayotgan ma’lumotning saqlanishiga to‘sqinlik qilgan hollarda, jo‘natuvchi moliyaviy muassasadan yoki boshqa tranzit moliyaviy muassasadan olingan barcha ma’lumotlar bo‘yicha yozuvlarni besh yildan kam bo‘lmagan muddat davomida saqlashlari kerak.”.
 5. 1-ilovaning 6-bandi quyidagi tahrirda bayon etilsin:
 “6. Jismoniy shaxsning shaxsiy identifikatsiya raqami.”.